LIETUVOS RESPUBLIKOS FINANSŲ MINISTRAS

ĮSAKYMAS

DĖL VALDŽIOS SEKTORIAUS SUBJEKTŲ APSKAITOS DUOMENŲ TEIKIMO FINANSŲ MINISTERIJAI IR SKELBIMO TAISYKLIŲ PATVIRTINIMO

2013 m. gruodžio 31 d. Nr. 1K-417

Vilnius

Vadovaudamasis Lietuvos Respublikos Vyriausybės 2013 m. gruodžio 4 d. nutarimo Nr. 1129 „Dėl valdžios sektoriaus apskaitos duomenų teikimo“ (Žin., 2013, Nr. 127-6461) 1.1.1 punktu,

t v i r t i n u Valdžios sektoriaus subjektų apskaitos duomenų teikimo Finansų ministerijai ir skelbimo taisykles (pridedama).

Finansų ministras	Rimantas Šadžius

SUDERINTA

Lietuvos statistikos departamento

2013-12-17 raštu Nr. SD-1220

PATVIRTINTA

Lietuvos Respublikos finansų ministro

2013 m. gruodžio 31 d. įsakymu Nr. 1K-417

VALDŽIOS SEKTORIAUS SUBJEKTŲ APSKAITOS DUOMENŲ TEIKIMO FINANSŲ MINISTERIJAI IR SKELBIMO TAISYKLĖS

1. Valdžios sektoriaus subjektų apskaitos duomenų teikimo Finansų ministerijai ir skelbimo taisyklės (toliau – taisyklės) nustato valdžios sektoriaus (centrinės valdžios, socialinės apsaugos fondų ir vietos valdžios) subjektų apskaitos duomenų teikimo Finansų ministerijai ir skelbimo tvarką ir terminus.

2. Apskaitos duomenis pagal Informacijos apie valdžios sektoriaus subjektų pajamas ir sąnaudas formą, pateiktą taisyklių 1 priede, Finansų ministerijai pasibaigus atitinkamam mėnesiui per 15 dienų teikia:

2.1. centrinės valdžios subjektai, kurie priskirti centrinės valdžios subjektams pagal Lietuvos statistikos departamento interneto svetainėje skelbiamą Veikiančių ūkio subjektų, priskiriamų valdžios instituciniam sektoriui, sąrašą (toliau – sąrašas):

2.1.1. valstybės išteklių fondai (Garantinis fondas, Privatizavimo fondas, Valstybės įmonės Ignalinos atominės elektrinės eksploatavimo nutraukimo fondas, Rezervinis (stabilizavimo) fondas);

2.1.2. viešosios įstaigos, kurios yra viešojo sektoriaus subjektai;

2.1.3. viešosios įstaigos, kurios nėra viešojo sektoriaus subjektai;

2.1.4. valstybės įmonės;

2.2. socialinės apsaugos fondai, kurie priskirti socialinės apsaugos fondų subjektams pagal sąrašą:

2.2.1. Valstybinio socialinio draudimo fondas;

2.2.2. Privalomojo sveikatos draudimo fondas.

3. Mėnesio duomenis duomenų teikėjams galima tikslinti, kol bus parengti ketvirčio finansinių ataskaitų rinkiniai, t. y. pasibaigus atitinkamam ketvirčiui per 45 dienas.

4. Apskaitos duomenis pagal Informacijos apie valdžios sektoriaus subjektų pajamas ir sąnaudas formą Finansų ministerijai pasibaigus atitinkamam ketvirčiui per 45 dienas teikia vietos valdžios subjektai, kurie priskirti vietos valdžios subjektams pagal sąrašą:

4.1. viešosios įstaigos, kurios yra viešojo sektoriaus subjektai;

4.2. viešosios įstaigos, kurios nėra viešojo sektoriaus subjektai;

4.3. savivaldybių įmonės.

5. 2011 m. lapkričio 8 d. Europos Sąjungos Tarybos direktyvai 2011/85/ES dėl reikalavimų valstybių narių biudžeto sistemoms (OL 2011 L 306, p. 41) įgyvendinti taip pat naudojami valstybės ir savivaldybių biudžetinių įstaigų ir kitų subjektų Finansų ministerijai pagal Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisykles, patvirtintas finansų ministro 2008 m. gruodžio 31 d. įsakymu Nr. 1K-465, teikiamų biudžeto vykdymo ataskaitų duomenys ir pagal Savivaldybės biudžeto vykdymo ir skolinių įsipareigojimų statistinių ataskaitų teikimo Finansų ministerijai taisykles, patvirtintas finansų ministro 2011 m. lapkričio 11 d. įsakymu Nr. 1K-361, savivaldybių teikiamų ataskaitų duomenys.

6. Valdžios sektoriaus subjektai, pildydami taisyklių 1 priede pateiktą formą, Finansų ministerijai teikia pajamų ir sąnaudų sąskaitų apyvartos duomenis, įvertindami ir klaidų taisymo įtaką.

7. Tarpinius finansinių ataskaitų rinkinius (informaciją apie finansavimo sumas, veiklos rezultatų ir finansinės būklės ataskaitas pagal 23-iąjį viešojo sektoriaus apskaitos ir finansinės atskaitomybės standartą, patvirtintą finansų ministro 2008 m. birželio 11 d. įsakymu Nr. 1K-213 (Žin., 2008, Nr. 70-2685)) Finansų ministerijai pasibaigus atitinkamam ketvirčiui per 45 dienas teikia taisyklių 2.1.1, 2.1.2, 2.2.1, 2.2.2 ir 4.1 punktuose nurodyti subjektai.

8. Metinius finansinių ataskaitų rinkinius (balansą ir veiklos rezultatų ataskaitą pagal Pelno nesiekiančių ribotos civilinės atsakomybės juridinių asmenų buhalterinės apskaitos ir finansinių ataskaitų sudarymo ir pateikimo ir politinių kampanijų dalyvių neatlygintinai gauto turto ir paslaugų įvertinimo taisykles, patvirtintas finansų ministro 2004 m. lapkričio 22 d. įsakymu Nr. 1K-372 (Žin. , 2004, Nr. 171-6342)) Finansų ministerijai atitinkamiems metams pasibaigus per 60 dienų teikia taisyklių 2.1.3 ir 4.2 punktuose nurodyti subjektai.

9. Valdžios sektoriaus subjektai ataskaitų duomenis, išskyrus nurodytus taisyklių 5 punkte, suveda į Viešojo sektoriaus apskaitos ir ataskaitų konsolidavimo informacinę sistemą (VSAKIS).

10. Finansų ministerija Lietuvos statistikos departamentui kasmet iki rugsėjo 25 dienos teikia duomenis apie valdžios sektoriaus garantijas, apie viešosios ir privačios partnerystės projektų, kuriuos įgyvendinant sukurtas turtas priskiriamas ne valdžios sektoriui, įsipareigojimus ir apie valdžios sektoriaus suteiktas neveiksnias paskolas. Šie duomenys naudojami taisyklių 4, 6 ir 7 priedams užpildyti.

11. Finansų ministerijos interneto svetainėje skelbiami šie duomenys:

11.1. centrinės valdžios ir socialinių apsaugos fondų subjektų mėnesio apskaitos duomenys (taisyklių 2 priedas) pasibaigus mėnesiui per 30 dienų;

11.2. vietos valdžios subjektų ketvirčio apskaitos duomenys (taisyklių 3 priedas) pasibaigus ketvirčiui per 90 dienų;

11.3. Lietuvos statistikos departamento pateikta informacija pagal Lietuvos Respublikos Vyriausybės 2013 m. gruodžio 4 d. nutarimo Nr. 1129 „Dėl valdžios sektoriaus apskaitos duomenų teikimo“ (Žin., 2013, Nr. 127-6461) 1.1.2.2 ir 1.1.2.3 punktus (taisyklių 4–8 priedai). Finansų ministerija informaciją paskelbia per 3 darbo dienas nuo jos gavimo dienos.

________________

Valdžios sektoriaus subjektų apskaitos duomenų

teikimo Finansų ministerijai ir skelbimo taisyklių

1 priedas

(Informacijos apie valdžios sektoriaus subjektų pajamas ir sąnaudas forma)
(JAR kodas)
(dokumento sudarytojo pavadinimas; įstaigos duomenys)
(adresatas)
INFORMACIJA APIE VALDŽIOS SEKTORIAUS SUBJEKTŲ
PAJAMAS IR SĄNAUDAS
(mėnesio / ketvirčio)
20__m. ___________________ d.
(tūkst. litų)
Ataskaitinis laikotarpis	Nuo metų pradžios
1.	Pajamos
2.	Sąnaudos
(valdžios sektoriaus subjekto vadovas arba jo įgaliotas administracijos vadovas)	(parašas)	(vardas ir pavardė)
(vyriausiasis buhalteris (buhalteris)	(parašas)	(vardas ir pavardė)

Valdžios sektoriaus subjektų apskaitos duomenų teikimo Finansų

ministerijai ir skelbimo taisyklių

2 priedas

(Centrinės valdžios ir socialinių apsaugos fondų subjektų mėnesio apskaitos duomenų forma)
CENTRINĖS VALDŽIOS IR SOCIALINIŲ APSAUGOS FONDŲ SUBJEKTŲ MĖNESIO APSKAITOS DUOMENYS

Laikotarpis	CENTRINĖ VALDŽIA	SOCIALINĖS APSAUGOS FONDAI

Valstybės biudžetas	Valstybės išteklių fondai	Viešosios istaigos	Valstybės įmonės	SODRA	PSDF

Pajamos	Sąnaudos	Rezultatas	Pajamos	Sąnaudos	Rezultatas	Pajamos	Sąnaudos	Rezultatas	Pajamos	Sąnaudos	Rezultatas	Pajamos	Sąnaudos	Rezultatas	Pajamos	Sąnaudos	Rezultatas
Sausis
Vasaris
Kovas
Balandis
Gegužė
Birželis
Liepa
Rugpjūtis
Rugsėjis
Spalis
Lapkritis
Gruodis
Nuo metų pradžios

Valdžios sektoriaus subjektų apskaitos duomenų teikimo Finansų

ministerijai ir skelbimo taisyklių

3 priedas

(Vietos valdžios subjektų ketvirčio apskaitos duomenų forma)
VIETOS VALDŽIOS SUBJEKTŲ KETVIRČIO APSKAITOS DUOMENYS
Laikotarpis	VIETOS VALDŽIA

Savivaldybių biudžetas	Viešosios įstaigos	Savivaldybių įmonės

Pajamos	Sąnaudos	Rezultatas	Pajamos	Sąnaudos	Rezultatas	Pajamos	Sąnaudos	Rezultatas
I ketvirtis
II ketvirtis
III ketvirtis
IV ketvirtis
Nuo metų pradžios

Valdžios sektoriaus subjektų apskaitos duomenų

teikimo Finansų ministerijai ir skelbimo taisyklių

4 priedas

(Informacijos apie valdžios sektoriaus garantijas forma)

INFORMACIJA APIE VALDŽIOS SEKTORIAUS GARANTIJAS

Suteiktų garantijų suma metų pabaigoje	T*-4	T-3	T-2	T-1

mln. litų	dalis nuo BVP, proc.	mln. litų	dalis nuo BVP, proc.	mln. litų	dalis nuo BVP, proc.	mln. litų	dalis nuo BVP, proc.
Valdžios sektorius, iš viso
Vienkartinės garantijos
Bendra garantijų suma, išskyrus valdžios sektoriaus prisiimtą skolą
Iš jų valdžios sektoriaus kontroliuojamoms įmonėms
Standartinės garantijos
Bendra garantijų suma
Centrinė valdžia
Vienkartinės garantijos
Bendra garantijų suma, išskyrus valdžios sektoriaus prisiimtą skolą
Iš jų valdžios sektoriaus kontroliuojamoms įmonėms
Standartinės garantijos
Bendra garantijų suma
Vietos valdžia
Bendra garantijų suma, išskyrus valdžios sektoriaus prisiimtą skolą
Iš jų valdžios sektoriaus kontroliuojamoms įmonėms
Standartinės garantijos
Bendra garantijų suma

*T – einamieji metai

Pastabos:

Valdžios sektoriaus garantija – tai susitarimas, kuriame dalyvauja trys šalys: paskolos gavėjas, paskolos teikėjas ir garantijos teikėjas. Paskolos gavėjas arba paskolos teikėjas pasirašo susitarimą su garantijos teikėju, kuris vykdo paskolos gavėjo įsipareigojimus, jei pastarasis jų nevykdo. Į rodiklį įtraukiamos centrinės ir vietos valdžios sektoriaus suteiktos garantijos kitų institucinių sektorių vienetams.

Į šią lentelę neįtraukiama:

1. Valdžios sektoriaus garantijos pagal Europos finansinio stabilumo fondo garantijų mechanizmą.

2. Išvestinių finansinių priemonių pobūdžio garantijos, t. y. garantijos, kurios yra laikomos išvestinėmis finansinėmis priemonėmis.

3. Indėlių draudimo ir panašios garantijos.

4. Valstybės garantijos dėl įvykių (pvz., žemės drebėjimai, didelio masto potvyniai, branduolinės avarijos ir kt.), kurių žalos neįsipareigoja

atlyginti draudėjai.

Valdžios sektoriaus subjektų apskaitos duomenų

teikimo Finansų ministerijai ir skelbimo taisyklių

5 priedas

(Informacijos apie valdžios sektoriaus kontroliuojamų įmonių įsipareigojimus forma)

INFORMACIJA APIE 20__ M. VALDŽIOS SEKTORIAUS KONTROLIUOJAMŲ ĮMONIŲ ĮSIPAREIGOJIMUS

Rodiklis	Bendra įsipareigojimų suma	Įsipareigojimų suma pagal kontroliuojantį subsektorių

Centrinė valdžia	Vietos valdžia	Socialinės apsaugos fondai

mln. litų	dalis nuo BVP, proc.	mln. litų	dalis nuo BVP, proc.	mln. litų	dalis nuo BVP, proc.	mln. litų	dalis nuo BVP, proc.
Bendra ne valdžios sektoriui priskiriamų įmonių įsipareigojimų suma metų pabaigoje
Iš jų:
Finansinės veiklos įmonių įsipareigojimai
Kitos veiklos įmonių įsipareigojimai
Iš jų nuostolingų nefinansinių įmonių įsipareigojimai

Pastabos:

Įsipareigojimai atitinka įmonių balanso rodiklį „Mokėtinos sumos ir įsipareigojimai“.

2-ajame verslo apskaitos standarte „Balansas“ įsipareigojimas apibrėžiamas kaip prievolė, atsirandanti dėl atliktų ūkinių operacijų ir ūkinių įvykių, kuri turės būti įvykdyta ir kurios dydį galima objektyviai nustatyti.

Informacija lentelėje apima tik tas valdžios sektoriaus kontroliuojamas įmones, kurių įsipareigojimai viršija 0,01 proc. BVP.

Statistinė informacija pateikiama pagal kontroliuojančius valdžios sektoriaus subsektorius.

Finansinės veiklos įmonių įsipareigojimai apima įmonių, klasifikuojamų pagal Ekonominės veiklos rūšių klasifikatorių (2 redakcija), finansinių paslaugų veiklą (64 skyrius), išskyrus centrinį banką, draudimo veiklą (65 skyrius), pagalbinę finansinio tarpininkavimo veiklą (66 skyrius).

Valdžios sektoriaus subjektų apskaitos duomenų

teikimo Finansų ministerijai ir skelbimo taisyklių

6 priedas

(Informacijos apie viešosios partnerystės projektų, kuriuos įgyvendinant sukurtas turtas priskiriamas ne valdžios sektoriui, įsipareigojimus forma)

INFORMACIJA APIE VIEŠOSIOS IR PRIVAČIOS PARTNERYSTĖS PROJEKTŲ, KURIUOS ĮGYVENDINANT SUKURTAS TURTAS PRISKIRIAMAS NE VALDŽIOS SEKTORIUI, ĮSIPAREIGOJIMUS

Rodiklis	T*-4	T-3	T-2	T-1

mln. litų	dalis nuo BVP, proc.	mln. litų	dalis nuo BVP, proc.	mln. litų	dalis nuo BVP, proc.	mln. litų	dalis nuo BVP, proc.
Koreguota kapitalo vertė
Valdžios sektorius, iš viso
Centrinė valdžia
Vietos valdžia
Socialinės apsaugos fondai

*T – einamieji metai

Pastabos:

Lentelėje pateikiama sutartyje nurodyta pradinė kapitalo vertė, atėmus turto nuvertėjimo per naudojimo laiką sumą. Tai atliekama norint įvertinti poveikį valdžios sektoriaus skolai, jei valdžios sektorius perims turtą nepasibaigus viešosios ir privačios partnerystės sutarčiai. Duomenys pateikiami nominaliąja verte.

Viešosios ir privačios partnerystės ilgalaikės sutartys yra tos, kurias įgyvendinant sukuriama viešoji infrastruktūra (mokyklos, ligoninės, kalėjimai, keliai ir pan.). Šiose sutartyse valdžios sektorius įsipareigoja ilgą laiką pirkti paslaugas iš ne valdžios sektoriaus subjekto, kuris pastato specialios paskirties turtą šioms paslaugoms teikti. Valdžios sektorius padengia visą arba didžiąją dalį išlaidų, įskaitant ilgalaikio turto nusidėvėjimo sąnaudas.

Valdžios sektoriaus subjektų apskaitos duomenų

teikimo Finansų ministerijai ir skelbimo taisyklių

7 priedas

(Informacijos apie valdžios sektoriaus suteiktas neveiksnias paskolas metų pabaigoje forma)

INFORMACIJA APIE VALDŽIOS SEKTORIAUS SUTEIKTAS NEVEIKSNIAS PASKOLAS METŲ PABAIGOJE

Rodiklis	T*-4	T-3	T-2	T-1

mln. litų	dalis nuo BPV, proc.	mln. litų	dalis nuo BVP, proc.	mln. litų	dalis nuo BVP, proc.	mln. litų	dalis nuo BVP, proc.
Valdžios sektorius, iš viso
Centrinė valdžia
Vietos valdžia
Socialinės apsaugos fondai

*T – einamieji metai

Teikiant duomenis 2014 m., 2010–2012 m. duomenys nėra privalomi.

Pastabos:

Paskola yra neveiksni, kai palūkanų ar paskolos dalies mokėjimai vėluoja 90 ar daugiau dienų arba palūkanų mokėjimai, vėluojantys 90 ar daugiau dienų, buvo kapitalizuoti, refinansuoti ar atidėti pagal susitarimą. Taip pat įtraukiamos paskolos, su kuriomis susiję mokėjimai vėluoja mažiau nei 90 dienų, bet yra kitų priežasčių (pvz., įmonės bankrotas) abejoti dėl paskolos grąžinimo.

Pateikiami paskolų likučiai metų pabaigoje pagal valdžios sektoriaus subsektorius.

Valdžios sektoriaus subjektų apskaitos duomenų

teikimo Finansų ministerijai ir skelbimo taisyklių

8 priedas

(Informacijos apie valdžios sektoriaus nuosavo kapitalo dalį įmonių sektoriuje forma)

INFORMACIJA APIE 20__ M. VALDŽIOS SEKTORIAUS NUOSAVO KAPITALO DALĮ ĮMONIŲ SEKTORIUJE

Rodiklis	Valdžios sektoriaus nuosavo kapitalo vertė

mln. litų	palyginti su BVP (proc.)
Valdžios sektoriaus nuosavo kapitalo dalis įmonių sektoriuje, iš viso
Iš jų:
Valstybės kontroliuojamose įmonėse
Privačiose įmonėse

Pastabos:

Nurodomas valdžios sektoriaus turtas – akcijos ir kitas kapitalas, kuris rodo valdžios sektoriaus turtines teises į įmonės kapitalą, įgalinančias turėtoją dalintis įmonės pelnu ir grynuoju turtu, kai įmonė likviduojama.

Duomenys lentelėje pateikiami balansine verte. Gali būti įtrauktos tik tų įmonių kapitalo dalys, kuriose valdžios sektoriaus dalis viršija 0,01 proc. BVP.